Diari Oficial de la Generalitat Valenciana


Sumari del DOGV 9087, del 19-05-2021 (2021/4794)

RESOLUCIÓ de 3 de maig de 2021, de la directora general de Treball, Benestar i Seguretat Laboral, per la qual accepta la renúncia de Saida Carolina López González a la beca per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball, i s'adjudica la beca vacant a Anjara María Montagut Castells per a substituir-la.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4794


Data del document
:   03-05-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 3 de maig de 2021, de la directora general de Treball, Benestar i Seguretat Laboral, per la qual accepta la renúncia de Saida Carolina López González a la beca per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball, i s'adjudica la beca vacant a Anjara María Montagut Castells per a substituir-la. [2021/4794]  
L'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, va aprovar les bases reguladores per a la concessió de beques per a la realització de pràctiques professionals en els centres directius de l'esmentada conselleria.  
La Resolució de 27 de febrer de 2020, de la Conselleria d'Economia Sostenible, Sectors Productius, Comerç i Treball, va convocar set beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball.  
  
La Resolució de 17 de setembre de 2020, de la directora general de Treball, Benestar i Seguretat Laboral, ha concedit set beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball, i ha constituït una borsa de reserva, per a cadascuna de les modalitats de les beques, per a cobrir les vacants que puguen produir-s'hi.  
En data 26 d'abril de 2021, Saida Carolina López González va presentar un escrit de renúncia a la beca de pràctiques professionals, davant la Direcció General de Treball, Benestar i Seguretat Laboral, amb efectes des del dia 1 de maig de 2021. Atés l'ordre de puntuació establit en la borsa de reserva de la modalitat 4 beques Diplomatura en Relacions Laborals, Llicenciatura en Ciències del Treball o Grau en Relacions Laborals i Recursos Humans en la Direcció General de Treball, Benestar i Seguretat Laboral i el Servei Territorial de Treball de València, és procedent atorgar la beca a Anjara María Montagut Castells  
D'acord amb l'article 19.3. de l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, per la qual es van aprovar les bases reguladores per a la concessió de beques per a la realització de pràctiques professionals en els centres directius de l'esmentada conselleria, que disposa:  
«En cas de renúncia a la beca concedida, la persona titular de la Sotssecretaria o de la direcció general competent per raó de la matèria, si ho considera convenient, podrà cobrir la vacant pel temps que reste per a la finalització del període de duració de la beca, i per a això haurà d'acudir a la borsa de reserva que resulte del procediment de selecció prèviament efectuat i en l'ordre establit en aquesta».  
Per tot el que s'ha exposat, de conformitat amb les atribucions atorgades per delegació de la persona titular de la Conselleria d'Economia Sostenible, Sectors Productius, Comerç i Treball en l'article 19 de l'esmentada Ordre 22/2017, resolc:  
  
Primer  
Acceptar la renúncia de Saida Carolina López González, DNI \*\*\*1278\*\*, a la beca per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball.  
  
Segon  
Adjudicar la beca vacant a Anjara María Montagut Castells, DNI \*\*\*8830\*\*, candidata de la borsa de reserva, amb efectes des de l'1 de juny de 2021 i amb les condicions que estableix la Resolució de 17 de setembre de 2020.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des del següent a la publicació, o bé un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 3 de maig de 2021.- La directora general de Treball, Benestar i Seguretat Laboral: Elvira Ródenas Sancho.